Document ID: 32003R1047

Uredba Komisije (ES) št. 1047/2003
z dne 18. junija 2003
o razveljavitvi Uredbe (ES) št. 1899/97 o določitvi, v sektorju jajc, pravil za uporabo režima, določenega z Uredbami Sveta (ES) št. 2290/2000, (ES) št. 2433/2000 in (ES) št. 2434/2000, ter o določitvi prehodnih ukrepov za režim uvoznih dovoljenj, ki jih uvaja navedena uredba
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Sklepa Sveta 2003/286/ES z dne 8. aprila 2003 o sklenitvi Protokola o urejanju trgovinskih vidikov Evropskega sporazuma, ki ustanavlja zvezo med Evropsko skupnostjo in njenimi državami članicami na eni strani ter Republiko Bolgarijo na drugi, zaradi upoštevanja izida pogajanj med strankami o novih medsebojnih kmetijskih koncesijah [1] in zlasti člena 3(2) Sklepa,
ob upoštevanju Sklepa Sveta 2003/298/ES z dne 14. aprila 2003 o sklenitvi Protokola o urejanju trgovinskih vidikov Evropskega sporazuma, ki ustanavlja zvezo med Evropsko skupnostjo in njenimi državami članicami na eni strani ter Češko republiko na drugi, zaradi upoštevanja izida pogajanj med strankami o novih medsebojnih kmetijskih koncesijah [2] in zlasti člena 3(2) Sklepa,
ob upoštevanju Sklepa Sveta 2003/299/ES z dne 14. aprila 2003 o sklenitvi Protokola o urejanju trgovinskih vidikov Evropskega sporazuma, ki ustanavlja zvezo med Evropsko skupnostjo in njenimi državami članicami na eni strani ter Republiko Slovaško na drugi, zaradi upoštevanja izida pogajanj med strankami o novih medsebojnih kmetijskih koncesijah [3], in zlasti člena 3(2) Sklepa,
ob upoštevanju naslednjega:
(1) Sklepi 2003/286/ES, 2003/298/ES in 2003/299/ES določajo neposredno upravljanje kvot po vstopu na ozemlje Skupnosti nekaterih proizvodov v sektorju jajc, s poreklom iz Bolgarije, Češke republike in Slovaške, v tem zaporedju, in ki se uvažajo po znižanih carinskih stopnjah, ter razveljavljajo Uredbe Sveta (ES) št. 2290/2000 [4], (ES) št. 2433/2000 [5] in (ES) št. 2434/2000 [6].
(2) Uredbo Komisije (ES) št. 1899/97 [7], kakor je bila nazadnje spremenjena z Uredbo (ES) št. 834/2003 [8], je zato treba razveljaviti.
(3) Uvozne dajatve za proizvode iz skupine 25 na seznamu v delu C Priloge I k Uredbi Komisije (ES) št. 1899/97, ki se uvažajo z dovoljenji, izdanimi od 1. maja 2003, se povrnejo v skladu s členi 878 do 898 Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [9], kakor je bila nazadnje spremenjena z Uredbo (ES) št. 881/2003 [10].
(4) Zaradi omejevanja možnih trgovinskih problemov, ki utegnejo nastati po 1. maju 2003 zaradi hkratnega obstoja dveh postopkov za uvoz jajc v lupini s poreklom iz Češke republike, in sicer sistema uvoznih dovoljenj ter prostega dostopa na trg Skupnosti, uvedenega s Sklepom 2003/298/ES, je treba uvoznikom omogočiti preklic dovoljenja in sprostitev njihove varščine.
(5) Ker Protokol, ki so ga potrdili sklepi 2003/298/ES, 2003/299/ES in 2003/286/ES, začne veljati 1. maja in 1. junija, v tem zaporedju, bi se morala tudi ta uredba uporabljati od teh datumov.
(6) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Uredba (ES) št. 1899/97 se razveljavi.
Člen 2
Vendar uvozna dovoljenja, izdana v skladu z Uredbo (ES) št. 1899/97, ostanejo veljavna do datuma izteka njihove veljavnosti in najkasneje do 30. junija 2003.
Imetniki uvoznih dovoljenj, izdanih v skladu z Uredbo (ES) št. 1899/97 za skupino 25 s seznama v delu C Priloge I k Uredbi, ki so za ta dovoljenja zaprosili med 1. in 7. decembrom 2002 ali med 1. in 7. marcem 2003, lahko pred 25. junijem 2003 zahtevajo njihov preklic in sprostitev varščine.
Člen 3
Ta uredba začne veljati na dan objave v Uradnem listu Evropske unije.
Uporablja se od 1. maja 2003 za uvoz iz Češke republike in Republike Slovaške in od 1. junija 2003 za uvoz iz Republike Bolgarije.
Ta uredba je v celoti zavezujoča in se neposredno uporablja v vseh državah članicah
V Bruslju, 18. junija 2003

Labels: 3
17
18